পিটার বার্জ
পিটার জন পার্নেল বার্জ (; জন্ম: ১৭ মে, ১৯৩২ - মৃত্যু: ৫ অক্টোবর, ২০০১) কুইন্সল্যান্ডের ব্রিসবেনের ক্যাঙ্গারু পয়েন্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬৬ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন পিটার বার্জ।
পিটার বার্জ
১৯৫৭-৫৮ মৌসুমে দক্ষিণ আফ্রিকা সফরে যান। টেস্ট শুরুর পূর্বে প্রস্তুতিমূলক খেলায় দক্ষিণ আফ্রিকা একাদশের বিপক্ষে অপরাজিত ১১১ রান তুলেন। পরের খেলায় বর্ডারের বিপক্ষে ৮০ রান তুলেন। জোহেন্সবার্গে অনুষ্ঠিত সিরিজের প্রথম টেস্টে খেলার জন্য মনোনীত হন। ড্র হওয়া ঐ টেস্টে শূন্য ও ১৪ রান তুলেন।